stanford-oval/wikipedia huggingface dataset:
Phoenix Wright: Ace Attorney
Päähahmot

Phoenix Wright (jap. 成歩堂 龍一, Naruhodou Ryuuichi), lempinimeltään Nick, 24, on piikikästukkainen (häntä on kutsuttu piikkisikapääksi) puolustusasianajaja, joka on ottanut elämäntehtäväkseen syyttömien vapauttamisen. Tässä pelissä hän on vastavalmistunut ja joutuu ensimmäisen kerran puolustautumaan oikeudessa.
Mia Fey (jap. 綾里 千尋, Ayasato Chihiro), 27, on Phoenixin opettaja, pomo ja lakitoimiston omistaja. Hän toimii ensimmäisessä luvussa Phoenixin apuna, mutta hänet murhataan toisen luvun alussa. Hän onnistuu kuitenkin auttamaan Phoenixia henkimaailman kautta.
Maya Fey (jap. 綾里 真宵, Ayasato Mayoi), 17, on Mian pikkusisko. Hän on meedio, joskaan ei vielä aivan täysinoppinut. Hän pystyy kuitenkin toisinaan ottamaan yhteyden Mian henkeen. Maya on suuri toimintatelevisiosarjojen ystävä.
Dick Gumshoe (jap. 糸鋸 圭介, Itonokogiri Keisuke), 30, on murharyhmän poliisietsivä, hyväntahtoinen mutta ei aina kovin fiksu. Hän kunnioittaa Edgeworthia syvästi.
Winston Payne (jap. 亜内 武文, Auchi Takefumi), 52, on Phoenix Wrightin ensimmäisen tapauksen syyttäjä. Hän toimii aloitussyyttäjänä jokaisessa Ace Attorney -pelissä.
Miles Edgeworth (jap. 御剣 怜侍, Mitsurugi Reiji), 24, on Phoenixin ja Larryn lapsuudenystävä, joka toimii nykyisin syyttäjänä ja siten Phoenixin kilpailijana. Hän on syyttäjänä luvuissa 2,3 ja 5.
Manfred von Karma (jap. 狩魔 豪, Karuma Gou), 65, on toiminut syyttäjänä jo yli 40 vuotta eikä ole hävinnyt kertaakaan. Hän uskoo vain täydellisyyteen ja tekee mitä tahansa saadakseen syyllisen tuomituksi. Hän on Edgeworthin opettaja ja toimii syyttäjänä luvussa 4.
Larry Butz (jap. 矢張 政志, Yahari Masashi), 23, on Phoenixin ja Edgeworthin lapsuudenystävä, jolla on koko ikänsä ollut taipumus joutua ongelmiin. Tämä ei kuitenkaan johdu pahasta tahdosta, vaan hänen erityisen huonosta onnestaan.
Judge (jap. 裁判長, Saibanchou), 48, eli tuomari, on kaljupäinen ja parrakas mies. Hän luonnollisesti on paikalla jokaisessa oikeudenkäynnissä. Tuomari päättää miten oikeudenkäynti etenee ja lyö vasarallaan pöytää mikäli huoneessa metelöidään. Häntä puhutellaan sanoin your honor, korkeutenne.
Aiheesta muualla

Gyakuten Saiban MobyGamesissa (englanniksi)
Phoenix Wright: Ace Attorney MobyGamesissa (englanniksi)
Pelin kotisivut (englanniksi) (Arkistoitu – Internet Archive)
http://www.capcom.co.jp/ds_saiban/ (Arkistoitu – Internet Archive)
Piton de la Fournaise

| --- | --- |
Tyyppi:  kilpitulivuori
Sijainti:  Réunion Ranska
Vuoristo:  Piton de la Fournaisen massiivi (d) 
Korkeus merenpinnasta:  2 632 m
Prominenssi:  1 021  m 
Suojelualue:  Réunionin kansallispuisto 
Purkautunut viimeksi:  heinäkuussa 2023
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Piton de la Fournaise on Intian valtamerellä Ranskalle kuuluvalla Réunionin saarella sijaitseva 2 632 metriä korkea kilpitulivuori. Piton de la Fournaise on yksi maailman aktiivisimmista tulivuorista, ja 2000-luvun aikana se on purkautunut useita kertoja, viimeksi heinäkuussa 2023.
Ilmakuva tulivuoren kraatterista.
Laavavirta vuoden 2004 purkauksesta.
Aiheesta muualla

Kuvia tai muita tiedostoja aiheesta Piton de la Fournaise Wikimedia Commonsissa
Pertti Santalahti

Pertti Juhani Santalahti (18. joulukuuta 1941 Helsinki – 4. joulukuuta 2015 Humppila) oli suomalainen muotoilija.
Santalahti opiskeli Taideteollisessa oppilaitoksessa veistotaiteen osastolla. Hän valmistui muotoilijaksi vuonna 1962. Yrityksiä joille hän on muotoillut, ovat Kupittaan Savi, Nuutajärven Lasi, Alsterforsin Lasitehdas (Ruotsi), Arabian keramiikkatehdas ja Hackman Iittala. Vuosina 1971–1981 hän oli Humppilan lasitehtaan tuotekehittelijä ja vuodesta 1974 tehtaan taiteellinen johtaja.
Santalahden töitä on ollut esillä yhteisnäyttelyissä, muun muassa Suomen Lasimuseossa, Nykytaiteen museossa Tampereella ja Marjatta Galleriessa Oslossa. Hänen töitään on monissa kokoelmissa, esimerkiksi Suomessa Helsingin kaupungin taidekokoelmissa, Suomen Lasimuseossa, Nykytaiteen Museossa Tampereella, Taideteollisuusmuseossa ja ulkomailla Kunstsammlungen der Veste Coburgissa, (Coburgissa Saksassa), The British Crafts Centerissä Lontoossa.
Pertti Saarinen

Pertti Vilho Saarinen (19. huhtikuuta 1927 Suistamo – 7. maaliskuuta 2011 Lahti) oli suomalainen urheiluvälinealan yrittäjä ja yritysjohtaja, joka sai kauppaneuvoksen arvonimen.
Suistamolla syntyneen ja kauppateknikoksi valmistuneen Saarisen puoliso vuodesta 1953 oli Leena Marjatta Saarinen. Pertti Saarinen oli Urheiluliike Jalonen Oy:n harjoittelija ja myyjä Lahdessa 1940–1949, Savon Urheilukeskus Oy:n liikkeenjohtaja Varkaudessa 1949–1954, Urheilu-Saarisen perustaja ja johtaja Lahdessa vuodesta 1954, Ky Urheilu-Saarinen, P. Saarinen & Co:n omistaja ja johtaja vuodesta 1975 ja Urheiluvalinnan omistaja ja johtaja vuodesta 1968. Saarinen oli myös Suomen Intersport ry:n perustajajäsen ja hallituksen puheenjohtaja vuodesta 1968, Suomen Intersport Oy:n perustajaosakas ja johtokunnan puheenjohtaja vuodesta 1968 ja Intercontact Oy:n perustajia ja hallituksen puheenjohtaja vuodesta 1972. Hänellä oli myös useita luottamus- ja asiantuntijatehtäviä. Kauppaneuvoksen arvonimen Saarinen sai 1983. Päijät-Hämeen Yrittäjien kulttuuri- ja koulutusrahastoon perustettiin hänen lahjoituksensa turvin Pertti Saarisen nimikkorahasto. Urheilua monipuolisesti harrastanut ja urheilujärjestöissä vaikuttanut Saarinen osallistui Finlandia-hiihtoon yhteensä kaksitoista kertaa.
Pitkäjärvi (Parkano, Luomankylä)

| Pitkäjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Parkano
Koordinaatit:  62°06′47″N, 22°56′32″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kuivasjärven valuma-alue (35.56)
Laskujoki:  oja Vatajanjokeen 
Järvinumero:  35.563.1.003
Mittaustietoja
Pinnankorkeus:  155,2 m 
Rantaviiva:  3,288 km 
Pinta-ala:  0,18214 km² 
 fiPitkäjärvi 
Pitkäjärvi  on Pirkanmaalla Parkanossa Pihlajankylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kuivasjärven valuma-alueeseen. Pitkäjärvi on osa Vatajanjoen valuma-aluetta.
Maantietoa

Järven pituus on 1,5 kilometriä, leveys 200 metriä ja sen pinta-ala on 18 hehtaaria. Se sijaitsee Nivusjärven ja Vatajanjärven välissä Myllykankaan takana sijaitsevassa painanteessa. Järvi on pitkä ja melko suora. Siihen laskee seitsemän suo- tai metsäojaa. Pohjoispäähän laskee Tervajärven ja Löyttylammen yhteinen laskuoja ja eteläpäähän Lehtolammen suo-oja. Järven oma laskuoja lähtee järven pohjoispuolella ja laskee itäänpäin. Se yhtyy 3,5 kilometrin jälkeen Vatajanjokeen. Saman laskuojan kautta laskee myös Ahvenlampi. Rantaviivan pituus on 3,3 kilometriä. Rannat ovat puoliksi kangasmetsää ja puoliksi suota. Rannoille on rakennettu noin 15 vapaa-ajan asuntoa, joille johtaa tiet Majajärven ja Luomanlylän kylistä. Niille johtaa kylätiet valtatieltä 3.
Pitkäjärvi (Parkano, Korpikylä)

| Pitkäjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Parkano
Koordinaatit:  62°01′10″N, 23°05′19″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Parkanonjärven alue (35.53)
Laskujoki:  Mustiaisluomaa Kairojärveen 
Järvinumero:  35.532.1.010
Mittaustietoja
Pinnankorkeus:  136,6 m 
Rantaviiva:  2,243 km 
Pinta-ala:  0,06572 km² 
 fiPitkäjärvi 
Pitkäjärvi  on Pirkanmaalla Parkanossa Korpikylällä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Pitkäjärvi on osa Parkanonjärven lähialuetta.
Maantietoa

Järvi on 1,1 kilometriä pitkä, 100 metriä leveä ja sen pinta-ala on 6,6 hehtaaria. Se on pitkänomainen ja suora järvi. Siihen laskevat ympäröivästä metsästä suo-ojia sekä Poikkeusjärven laskuoja. Järven oma laskuoja Mustiaisluoma lähtee järven luoteispäästä ja se virtaa kolme kilometriä ennen kuin se laskee Kairojärveen. Rantaviivan pituus on 2,2 kilometriä. Järven ympärillä sijaitsee yhdeksän kiinteistöä, joille johtaa tiet Parkanon keskustasta ja valtatieltä 23. Tampere–Seinäjoki-rata ohittaa järven 600 metrin etäisyydeltä.
Renan Barão

| Renan Barão |
| --- | --- |

Henkilötiedot
Syntynyt: 31. tammikuuta 1987 (ikä 37) Natal, Rio Grande do Norte
Kansalaisuus:   Brasilia
Vapaaottelija
Lempinimi:  The Baron
Aktiivisena:  2005–
Pituus:  168 cm
Paino:  66 kg
Painoluokka:  kääpiösarja (2007–2015, 2018–) höyhensarja (2005–2007, 2016, 2019)
Kätisyys:  oikea
Taistelutyyli:  Thainyrkkeily, brasilialainen jujutsu
Seura:  KZN Studio Fight Fitness (2019–) American Top Team (2017–2019) Nova União (2005–2017)
Tilastot
Ottelut:  44
Voitot:  34
– tyrmäyksellä:  8
– luovutuksella:  15
– päätöksellä:  11
Tappiot:  9
– tyrmäyksellä:  3
– päätöksellä:  6
| Mitalit> Maa:   Brasilia.Miesten brasilialainen jujutsu.North/Northeast Interstate  | Mitalit> Maa:   Brasilia.Miesten brasilialainen jujutsu.North/Northeast Interstate  | Mitalit> Maa:   Brasilia.Miesten brasilialainen jujutsu.North/Northeast Interstate  | Maa:   Brasilia> Miesten brasilialainen jujutsu. |
| --- | --- | --- | --- |
|  Kultaa | 2005 | -76 kg |  |
|  Kultaa | 2006 | -76 kg |  |
|  Kultaa | 2007 | -76 kg |  |
|  Kultaa | 2008 | -76 kg |  |
| Rio Grande do Norte  | Rio Grande do Norte  | Rio Grande do Norte  |  |
|  Kultaa |  | -76 kg |  |
| Pan-Amerikan kisat CBJJE  | Pan-Amerikan kisat CBJJE  | Pan-Amerikan kisat CBJJE  |  |
|  Pronssia | 2009 | -76 kg |  |
Renan do Nascimento Mota Pegado (s. 31. tammikuuta 1987 Natal, Rio Grande do Norte) on brasilialainen vapaaottelija. Hän on UFC:n entinen kääpiösarjan mestari. Barãolla on vapaaottelun historian yksi pisimmistä tappiottomista putkista, oltuaan voittamaton 32 ottelun verran yhdeksän vuoden ajan. Häntä pidettiin UFC:n mestaruusvuosiensa aikana maailman kolmanneksi parhaimpana vapaaottelijana.
Varhaisvuodet

Barão kiinnostui kamppailulajeista 13-vuotiaana. Hän alkoi harjoittelemaan nyrkkeilyä isänsä opissa, joka oli nyrkkeilyvalmentaja. Sittemmin täytettyään 16 vuotta Barão muutti kotikaupungistaan pois Rio de Janeiroon harjoitellakseen Nova União vapaaotteluseurassa Andre Pederneirasin opissa brasilialaista jujutsua, thainyrkkeilyä ja vapaaottelua.
Vapaaottelu

Barão otteli ensimmäisen ammattilaisottelunsa 14. huhtikuuta 2005, jolloin hän hävisi João Paulo Rodriguesille tuomariäänin. Ottelun jälkeen Barão oli kotimaassaan voittamaton kymmenen ottelun verran, kunnes Claudemir Souza potkaisi sääntöjen vastaisesti Barãoa Black Bull Vale Tudo -tapahtumassa joulukuussa 2007. Ottelun tulos mitätöitiin. Tappioton putki jatkui aina vuoteen 2010 saakka voitettuaan suurimman osan otteluistaan tuomariäänin ja luovutuksella. Hän voitti tuona aikana muun muassa Watch Out Combat Show’n kääpiösarjan mestaruden.
Vapaaottelu > WEC (2010)

Barão sai sopimuksen tulla ottelemaan WEC:hen, jossa hän kohtasi ensimmäisenä WEC 49 -tapahtumassa Anthony Leonen. Kumpikin otteli ensimmäistä kertaa uudessa organisaatiossa ja myös Leonen oli voittamaton ammattilaisurallaan kahdeksan ottelun verran. Barão onnistui voittamaan kesäkuussa 2010 käydyn kamppailun käsilukolla kolmannessa erässä. Toisen ottelun Barão kävi joulukuussa Chris Cariasota vastaan, joka oli hiljattain voittanut ISCF:n kääpiösarjan mestaruuden. Barão onnistui voittamaan kamppailun takakuristuksella ensimmäisessä erässä.
Vapaaottelu > UFC (2011–2019)

WEC:n lakkautettua toimintansa UFC osti yhtiön, jonka myötä useat ottelijat mukaan lukien Barão siirtyi UFC:hen. Hänen oli määrä otella ensimmäisessä ottelussaan Demetrious Johnsonia vastaan toukokuussa 2011, mutta Johnson siirrettiin ottelemaan Miguel Torresia vastaan, kun hänen vastustajansa Brad Pickett oli loukkaantunut ennen ottelua. Barão sitä vastoin sai vastaansa Cole Escovedon, jonka hän voitti tuomariäänin (30–27, 30–27, 29–28). Barão pääsi ottelemaan UFC 138 -tapahtumassa illan toisena pääotteluna kohdattuaan Brad Pickettin. Hän voitti kamppailun takakuristuksella ensimmäisen erän lopussa. Kaksikon ottelu palkittiin Illan kamppailu bonuksella.
Barão kohtasi ensin helmikuussa 2012 Scott Jorgensen, joka oli 2010 otellut kääpiösarjan mestaruudesta Dominick Cruzia vastaan häviten kuitenkin mestaruuden. Barão voitti kamppailun tuomariäänin (30–27, 30–27, 30–27).
Vapaaottelu > UFC (2011–2019) > Kääpiösarjan tilapäismestaruus (2012–2013)

Barãon oli alun perin määrä otella Ivan Menjivar heinäkuussa 2012, jonka voittaja tulisi otella kääpiösarjan mestaruudesta. Sitä vastoin Barão kohtasi Urijah Faberin tilapäismestaruudesta, kun hallitseva mestari Dominick Cruz kärsi loukkaantumisesta. Mestaruusottelu käytiin 21. heinäkuuta 2012 UFC 149 -tapahtumassa Kanadassa, jonka Barão voitti tuomariäänin (49–46, 50–45, 49–46). Mestaruuden myötä Barãon oli määrä kohdata varsinainen mestari Cruz, mutta joulukuussa 2012 hänen vastustajansa ilmoitettiin kärsineen polvivammasta, joka vaatisi leikkausta pitäen Cruzin sivussa 6–9 kuukautta.
Barão puolusti tämän johdosta tilapäismestaruuttaan ensi kerran UFC on Fuel TV: Barão vs. McDonald -tapahtumassa Englannissa 16. helmikuuta 2013 Michael McDonaldia vastaan. McDonald oli voittanut kaikki neljä ottelua peräkkäin UFC:ssä tyrmäten muun muassa Alex Soton 56 sekunnissa. Barão onnistui puolustamaan mestaruuttaan voitettuaan kamppailun käsitriangelikuristuksella neljännessä erässä. Hänet palkittiin voitosta myös Illan luovutus -bonuksella.
Toisen kerran Barão puolusti mestaruuttaan Eddie Winelandia vastaan UFC 165 -tapahtumassa Kanadassa 21. syyskuuta 2013. Kaksikon oli määrä otella jo toukokuussa, mutta Barão joutui jättämään kamppailun väliin jalkavamman vuoksi. Wineland oli otellut vasta neljä ottelua UFC:ssä, joista hän oli voittanut kaksi viimeisintä. Barão voitti kamppailun toisessa erässä teknisellä tyrmäyksellä takakiertopotkulla ja jatkoi lyönnein päähän, kunnes tuomari keskeytti kamppailun. Hän teki samalla historiaa olemalla ensimmäinen ottelija UFC:ssä, joka on kyennyt puolustamaan tilapäismestaruuttaan kahdesti. Barão palkittiin myös illan tyrmäys bonuksella.
Vapaaottelu > UFC (2011–2019) > Kääpiösarjan mestaruus (2014)

Barãon oli määrä kohdata Dominick Cruz kääpiösarjan mestaruudesta helmikuussa 2014. Tammikuussa 2014 UFC:n puhjeenjohtaja Dana White kertoi ettei Cruz kyennyt ottelemaan loukkaantumisen vuoksi ja hän menetti mestaruutensa oltuaan kykenemätön puolustamaan sitä. Barão julistettiin varsinaiseksi kääpiösarjan mestariksi ja puolusti ensimmäisen kerran mestaruuttaan Urijah Faberia vastaan, joka tuli ottelemaan Cruzin tilalle. Helmikuussa 2014 käyty kamppailu käytiin UFC 169 -tapahtumassa, jossa Barão voitti kamppailun teknisellä tyrmäyksellä ensimmäisessä erässä.
Barão puolusti mestaruuttaan toisen kerran T. J. Dillashaw:ta vastaan toukokuussa 2014. Ottelu käytiin UFC 173 -tapahtumassa, jossa hän menetti mestaruutensa teknisellä tyrmäyksellä viidennessä ja viimeisessä erässä. Barão jäi ottelussa täysin Dillashaw:n alle häviten jokaisen sitä edeltävän erän tuomariäänin. Samalla päättyi Barãon 32 ottelun tappioton putki. Ottelu palkittiin illan kamppailu bonuksella.
Vapaaottelu > UFC (2011–2019) > Toinen yritys mestaruudesta (2014–2015)

Menetettyään mestaruutensa Barão sai välittömästi uuden tilaisuuden saada mestaruutensa takaisin, kun kaksikon välinen ottelu suunniteltiin elokuulle 2014 UFC 177 -tapahtumaan. Punnituspäivänä Barão kuitenkin jouduttiin viemään sairaalaan epäonnistuttuaan pudottamaan painoaan terveellisesti. Kaksikon välinen ottelu peruttiin ja Barão otteli seuraavan kerran joulukuussa 2014 Mitch Gagnonia vastaan, jolla oli neljän ottelun voittoputki alla. Brasiliassa käyty kamppailu päättyi voittoon käsitriangelilla kolmannessa erässä.
Voiton jälkeen Barão sai uuden tilaisuuden otella kääpiösarjan mestaruudesta T. J. Dillashaw:ta vastaan, joka puolusti mestaruuttaan nyt toista kertaa. Kamppailu käytiin heinäkuussa 2015 UFC on Fox: Dillashaw vs. Barão 2 -tapahtumassa, jossa Barão hävisi ottelun jälleen teknisellä tyrmäyksellä tällä kertaa neljännen erän alussa.
Vapaaottelu > UFC (2011–2019) > Siirtyminen höyhensarjaan (2016)

Mestaruustappion jälkeen Barão siirtyi painoluokkaa ylemmäksi höyhensarjaan, jossa hän kohtasi ensimmäisessä ottelussaan Jeremy Stephensin. Ottelu käytiin toukokuussa 2016 Las Vegasissa, jossa Barão kärsi tappion tuomariäänin (28–29, 28–29, 28–29). Kaksikon välinen ottelu palkittiin illan kamppailu bonuksella. Syyskuussa hän kohtasi Phillipe Noverin, joka otteli kolmatta kertaa UFC:ssä. Brasiliassa käyty ottelu päättyi Barãon voittoon tuomariäänin (29–28, 29–28, 30–27).
Vapaaottelu > UFC (2011–2019) > Paluu kääpiösarjaan ja tappioputki (2017–2019)

Barão palasi kahden höyhensarjan ottelun jälkeen kääpiösarjaan, jossa hän otteli ensin heinäkuussa 2017 Aljamain Sterlingiä vastaan. Ottelun oli alun perin määrä käydä kääpiösarjassa, mutta Kalifornian urheilukomissio ilmoitti kuukausi ennen ottelua, ettei hyväksy Barãoa ottelemaan kääpiösarjassa epäonnistuttuaan huonoin seurauksin UFC 177 -tapahtumassa. Ottelu käytiin välipainoluokassa 63,5 kilogrammaa, kun kääpiösarjan painoraja on 61,2 kilogrammaa. Barão hävisi kamppailun tuomariäänin (28–29, 27–29, 26–30).
Helmikuussa 2018 Barão kohtasi Brian Kelleherin Floridassa, jolle hän hävisi tuomariäänin (27–30, 27–30, 28–29). Syyskuussa Barão otteli Brasiliassa Andre Ewelliä vastaan, jolle hän hävisi hajaäänin (29–28, 29–28, 28–29). Barão joutui luopumaan 30 prosenttia ottelun tuloistaan Ewellille painettuaan noin kaksi kiloa yli sallitun painorajan. Barão palasi takaisin ottelemaan helmikuussa 2019 Luke Sandersia vastaan. Hän kuitenkin painoi toistamiseen yli sallitun painorajan punnituksissa ja joutui luopumaan 30 prosenttia ottelun tuloistaan Sandersille. Barão hävisi kamppailun tyrmäyksellä toisen erän alussa. Helmikuussa hän siirtyi harjoittelemaan brasilialaiseen KZN Studio Fight Fitnessiin, jossa hän oli vuotta aiemmin harjoitellut brasilialaista jujutsua.
Jatkuvien paino-ongelmien vuoksi Barão siirtyi vielä kerran höyhensarjaan, jossa hän otteli Douglas Silva de Andradea vastaan Brasiliassa marraskuussa 2019. hävisi kamppailun tuomariäänin (27–30, 27–30, 26–30).
Joulukuussa UFC:n ilmoitettiin vapauttaneen Barãon sopimuksestaan hävittyään viisi ottelua peräkkäin.
Vapaaottelu > Taura MMA (2020–)

Elokuussa 2020 Barãon ilmoitettiin tehneen kolmen ottelun sopimuksen Taura MMA:n kanssa.
Brasilialainen jujutsu

Barão alkoi harjoittelemaan brasilialaista jujutsua 14-vuotiaana ystävänsä kautta, joka pyysi häntä kokeilemaan lajia Kimura-Nova Uniao salilla. Barão alkoi harjoittelun ohessa myös kilpailemaan, josta hän innostui kokeilemaan vapaaottelua. Barão muutti pois kotoa 16-vuotiaana harjoitellakseen ammatikseen vapaaottelua Nova União salilla. Hänestä tuli sittemmin salin valmentajan Andre Pederneirasin sadas mustan vyön saavuttanut oppilas. Barãota valmensi myös Jair Lourençon.
Barão kilpaili samaan aikaan vapaaottelun lisäksi jujutsun turnauksissa Brasiliassa, jossa hän muun muassa saavutti neljästi peräkkäin Brasilian pohjoisen ja koillisen osavaltioiden välisen turnauksen. Barão voitti myös Rio Grande do Norte osavaltion mestaruuden ja saavutti pronssia CBJJE-liiton Pan-Amerikan kisoissa.
Barão on kertonut suosikkitekniikakseen triangelikuristuksen.
Saavutukset > Vapaaottelu

UFC
Kääpiösarjan mestaruus (kerran, puolustanut kerran)
Kääpiösarjan tilapäismestaruus (kerran, puolustanut kahdesti)
Illan kamppailu (kolmesti, vs. Brad Pickett, vs. T. J. Dillashaw, vs. Jeremy Stephens)
Illan suoritus (kerran, vs. Mitch Gagnon)
Illan tyrmäys (kerran, vs. Eddie Wineland)
Illan luovutus (kerran, vs. Michael McDonald)
WOCS
Kääpiösarjan mestaruus (kerran)
Saavutukset > Brasilialainen jujutsu

Brasilian pohjoisen ja koillisen osavaltioiden välinen mestaruus (neljästi)
Rio Grande do Norte osavaltion mestaruus (kerran)
CBJJE-liiton Pan-Amerikan kisojen pronssimitalisti
Pertti Sahlberg

Pertti ”Pertsa” Sahlberg on suomalainen entinen kilpa-aerobikkaaja. Hän voitti muun muassa vuonna 2000 yhdessä silloisen vaimonsa Marin kanssa aerobicin maailmanmestaruuden ja euroopanmestaruuden. He sijoittuivat vuoden 2001 World Seriesin finaalissa sijalle 8.
Koulutukseltaan Sahlberg on liikunnanopettaja. Hän toimii perusopetuksen liikunnanopettajana Kerttulin lukiossa ja perusasteen koordinattorina Turun seudun urheiluakatemiassa. Aiemmin Sahlberg on työskennellyt Turun Lyseossa yläkoulun ja lukion liikunnan ja terveystiedon opettajana.
Pekka Raittila

Pekka Samuli Raittila (28. syyskuuta 1923 Kannus – 25. maaliskuuta 1990 Helsinki) oli suomalainen pappi, kirjastonhoitaja, opettaja ja lestadiolaisuuden tutkija.
Henkilöhistoria

Pekka Raittilan vanhemmat olivat rakennusmestari Viljo Valdemar Raittila ja Kaisa Elina Jokinen ja puoliso vuodesta 1945 Saara Inkeri Havas, Väinö Havaksen tytär. Kirjailija ja virsirunoilija Anna-Maija Raittila oli Pekka Raittilan sisar ja taiteilija Tapani Raittila hänen veljensä. Pekka Raittila tuli ylioppilaaksi 1941 ja valmistui teologian kandidaatiksi 1948 ja lisensiaatiksi 1959. Teologian tohtoriksi hän väitteli 1976. Hän oli Joensuun yhteiskoulun uskonnon- ja latinanopettaja 1950–1954, jääkäripataljoonan pastori 1953–1954, Jyväskylän kasvatusopillisen korkeakoulun kirjastonhoitaja 1954–1964 ja valtion humanistisen toimikunnan tutkimusassistentti 1962–1969. Helsingin yliopistossa Raittila opetti kirkkohistoriaa 1968–1986.
Julkaisuja

Tuomas Ragvaldinpoika: hengellinen arkkivirsirunoilija, 1949
Lestadiolaisuuden varhaisimmat virsijulkaisut, 1952
Jyväskylän kaupunginkirjaston juhlakirja: 1863–1963, 1963, Pekka Raittila, Ville Repo, Kaija Salmi, Rauno Ekholm
Albert Heikelin ja J. Fr. Thauvónin perheiden kirjeenvaihtoa 1800-luvulla, 1965
Lestadiolaisuuden matrikkeli ja bibliografia: Biographia et bibliographia Laestadiana, 1967
Jakob Fredrik Liljeblad: yksinäinen herätysajan pappi, 1968
Lestadiolaisuuden vanhimmista kirjekokoelmista ja -julkaisuista, 1969
Kirjeet ja kirjoitukset: 1847–1881, Juhani Raattamaa, toim. Pekka Raittila
Juntin talo ja lestadiolainen heräys Tärännössä, 1973,  Johan Lantto, toim. Heikki Paunonen, Albert Pekkari, Pekka Raittila
Lestadiolaisuus 1860-luvulla: leviäminen ja yhteisönmuodostus, 1976
Kirjeet ja kirjoitukset, 1979, Erkki Antti Juhonpieti, toim. Pekka Raittila
Lestadiolaisuus Pohjois-Amerikassa vuoteen 1885, 1982
Muistoja Lapin kristillisyydestä, 1985, Aatu Laitinen, toim. Pekka Raittila (uusi laitos)
Pertti Ruuskanen

| Pertti Ruuskanen> Henkilötiedot |
| --- | --- |
Syntynyt: 7. huhtikuuta 1953 Siilinjärvi, Suomi
Kuollut: 5. kesäkuuta 2022 (69 vuotta) Siilinjärvi, Suomi
Uran tiedot
Seura:  Siilinjärven Ponnistus
Pertti Ruuskanen (7. huhtikuuta 1953 Siilinjärvi – 5. kesäkuuta 2022 Siilinjärvi) oli suomalainen alppihiihtäjä.
Ruuskanen voitti vuonna 1967 Aku Ankka -kilpailun ja pääsi siten edustamaan Suomea Italiaan. Hän kilpaili miesten sarjassa jo 15-vuotiaana. Hänen paras lajinsa oli syöksylasku, jossa voitti ensimmäisen Suomen mestaruutensa 1972. Yhteensä Ruuskanen sai 18 Suomen-mestaruusmitalia, vuonna 1974 hän voitti kaikki lajit; pujottelun, suurpujottelun ja syöksylaskun. Keski-Euroopan klassikkokisoissa hän oli parhaimmillaan kymmenen parhaan joukossa. Mutta Suomen Hiihtoliitto oli nihkeä tukemaan alppimaajoukkuetta ja Ruuskanen lopettikin kansainvälisen uran vasta 22-vuotiaana.
Kilpailu-uran jälkeen Ruuskanen toi maahan urheiluvälineitä sekä työskenteli urheilukaupan parissa. Hän kuoli äkilliseen sairauskohtaukseen Siilinjärvellä 5. kesäkuuta 2022.
Pontos (mytologia)

Pontos (m.kreik. Πόντος, suom. meri) oli kreikkalaisessa mytologiassa muinainen, Olymposta edeltävän ajan meren jumala, Gaian ja Aitherin poika. Hesiodos tosin kertoo Gaian synnyttäneen Pontoksen itsestään ilman rakkauden liittoa antaen siten kuvan, että kysymyksessä olisi pelkästään meren henkilöitymä.
Gaian kanssa Pontos sai lapset Nereus, Forkys, Keto, Eurybia ja Thaumas. Useat kalaheimot ovat puolestaan syntyneet Pontoksen ja Thalassan liitosta.